《游洞霄得乡友道士邓君德清话因成古语》
宋代·释自彰

乱山倚伏龙蛇蟠，苍藤古木门径寒。
蕊宫潭潭列万础，碧楼朱户参云端。
吾闻上界足官府，谪下名山作仙侣。
我来寻仙访泉石，落日浮云随杖屦。
道士邓君吾故人，汲泉煮茗慰酸辛。
笑谈未厌樵柯烂，回首人间五百春。

作者简介：释自彰，号濮溪（《洞霄诗集》卷八）。